Santtu Heikkinen

Santtu Veli Johannes Heikkinen (s. 12. kesäkuuta 2002 Lempäälä) on suomalainen keskimatkojen juoksija. Hän edustaa Lempäälän Kisa Yleisurheilua ja häntä valmentaa Veli-Matti Ranta. Ennen vuotta 2021 häntä valmensi Markku Heikkinen.

Heikkinen sijoittui 2 000 metrin estejuoksussa neljänneksi Bakun Euroopan nuorten olympiafestivaaleilla 2019. Hän sijoittui 1 500 metrin juoksussa vuonna 2021 alle 20-vuotiaiden EM-kilpailuissa kuudenneksi ja MM-kilpailuissa yhdeksänneksi. Espoossa kisatuissa alle 23-vuotiaiden EM-kilpailuissa heinäkuussa 2023 Heikkinen selvitti tiensä 1 500 metrin juoksussa finaaliin. Finaalissa sijoitus oli lopulta yhdeksäs ajalla 3.46,19. 

Heikkinen on saavuttanut Kalevan kisoissa hopeaa 1 500 metrin juoksussa 2022 ja 2023 sekä pronssia 800 metrin juoksussa 2022 ja 3 000 metrin estejuoksussa 2021. Viestijuoksun SM-kilpailuissa hän on saanut 4 000 metrin viestissä kultaa 2022. Sisäratojen SM-kilpailuissa hän oli 800 metrillä kolmas 2021 ja 2022, 1 500 metrillä toinen 2023 ja voitti kultaa 3 000 metrillä 2023.

Henkilökohtaiset ennätykset 
 Ulkoradat

 Sisäradat

Lähteet 

Suomalaiset keskimatkojen juoksijat
Suomalaiset estejuoksijat
Vuonna 2002 syntyneet
Elävät henkilöt